cyanic-selkie/wikianc huggingface dataset:
পেট্রোনাস টাওয়ার
টিকিট ব্যবস্থা
পেট্রোনাস টাওয়ার ঘুরে দেখার জন্য, দর্শনার্থীদের অবশ্যই প্রথমে টিকিট কিনতে হবে। টিকিট অনলাইনে বা কাউন্টার থেকে কেনা যায়। ৫৫ বছর বা তার বেশি বয়সী বয়স্ক নাগরিক জন্য রয়েছে ছাড়কৃত টিকিট । টিকিটের জন্য দাড়াঁনো লাইনগুলো মাঝে মাঝে বেশ লম্বা হয়। সম্পূর্ণ টিকিটিং ব্যবস্থাটি পরিচালনা করছে মালয়েশিয়া ভিত্তিক প্রতিষ্ঠান লংবোও টেকনোলজিস এসডিএন বিএইচডি।
গুস্তাভ আইফেল
আলেক্সঁদ্র গুস্তাভ এফেল  (Alexandre Gustave Eiffel; ১৫ ডিসেম্বর ১৮৩২ – ২৭ ডিসেম্বর ১৯২৩) ছিলেন একজন ফরাসি বাস্তু প্রকৌশলী ও স্থপতি। তিনি ফ্রান্সের বিখ্যাত আইফেল টাওয়ারের স্থপতি, যেটি ১৮৮৯ সালে ফ্রান্সের রাজধানী প্যারিসে উদ্বোধন করা হয়। এছাড়াও তিনি আমেরিকার স্ট্যাচু অব লিবার্টির নির্মাণ কাজেও বিরাট অবদান রাখেন। স্থাপত্যবিদ্যা এবং প্রকৌশলী পেশা থেকে অবসর গ্রহণের পর তিনি আবহাওয়াবিদ্যা এবং বায়ু গতিবিদ্যা নিয়ে গবেষণা করেন এবং উভয় ক্ষেত্রেই অনেক অবদান রাখতে সক্ষম হন।
প্রারম্ভিক জীবন
গুস্তাভ এফেল ফ্রান্সের কোত দর অঞ্চলের দিজোঁ শহরে জন্ম গ্রহণ করেন। তিনি আলেকসঁদ্র এফেল এবং কাতরিন মালিনি দম্পতির প্রথম সন্তান।  তিনি ছিলেন জঁ-রনে বংশের বংশধর, যারা ১৮ শতকের দিকে জার্মানি থেকে প্যারিসে পাড়ি জমায়।  এই বংশ তাদের বংশপরম্পরায় আইফেল নামটি ব্যবহার করত, যেটি তারা তাদের ধর্মে বিশ্বাস করে আইফেল পর্বতমালা থেকে গ্রহণ করে। ফরাসি ভাষায় নামটির উচ্চারণ হয় "এফেল"।
এফেলের বাবা ছিলেন ফরাসি সেনাবাহিনীর একজন প্রাক্তন সদস্য। এফেলের জন্মের কিছুদিন পরেই তিনি সেনাবাহিনীর চাকরি ছেড়ে দেন এবং তার মাকে ব্যবসার কাজে সাহায্য করেন। তার মা ছিলেন একজন কয়লা ব্যবসায়ী, যেটি তিনি তার পুর্বপুরুষের কাছ থেকে লাভ করেন। আর এজন্য উভয়ই তাদের ব্যবসা নিয়ে ব্যস্ত থাকতেন। তাই এফেলের শৈশবের বেশিরভাগ সময় কাটে তার দাদির সাথে। তিনি লেখাপড়ায় খুব একটা মনোযোগী ছিলেন না। বিদ্যালয়ে লেখাপড়া করাকে তিনি খুবই বিরক্তিকর এবং সময়ের অপব্যবহার বলতেন। কিন্তু কৈশোরে তিনি পড়ালেখায় মনোনিবেশ করেন এবং সাফল্যের সাথে অনেকগুলি সম্মানজনক সনদ অর্জন করেন। তার চাচা বাবটিসটে লেখাপড়ার ক্ষেত্রে তার এই সাফল্যের জন্য অনেক ভূমিকা রাখেন। এফেল প্যারিসের বেশ কয়েকটি বিশ্ববিদ্যালয়ে প্রকৌশল নিয়ে লেখাপড়া করেন। এছাড়াও তিনি রসায়ন বিভাগেও স্নাতক ডিগ্রি অর্জন করেন।
কর্মজীবন
thumb|বর্দো সেতু, এফেলের প্রথম উল্লেখযোগ্য কাজ লেখাপড়া শেষ করার পর তিনি ডিজনে, তার চাচার কাছে গিয়ে কাজ করতে চাইলেন। কিন্তু তার পরিবারের প্রবল আপত্তির মুখে তার আর যাওয়া হয়ে উঠে নি। এর কয়েক মাস পর তিনি তার বোনের স্বামীর তত্ত্বাবধানে একটি ছাদ ঢালাইয়ের এক কারখানায় বিনা বেতনে চাকরি গ্রহণ করেন। তারপর আইফের রেল ইজ্নিনিয়ার চার্লস ন্যাপভিউ এর সংস্পর্শে আসেন এবং এই চার্লস ন্যাপভিউ ই প্রথম তাকে একটি বেসরকারী সংস্থায় তার সহকারী হিসেবে বেতনভুক্ত চাকরি প্রদান করেন।  তার কিছু দিন পর চার্লস ন্যাপভিউ এর কোম্পানি আর্থিক লোকসানের মুখে বন্ধ হয়ে যায়। কিন্তু ন্যাপভিউ এফেলকে ক্ষতির সম্মুখিন হতে দেন নি। তিনি তাকে একটি রেলসেতু নির্মাণের দায়িত্ব প্রদান করেন। এফেল অত্যন্ত সুচারুভাবে তার এই সেতুর নির্মাণ কাজ সম্পন্ন করেন। যাই হোক, তার পর তিনি নিজেকে একজন সফল প্রকৌশলী এবং স্থপতি হিসেবে প্রমাণে সফণ হন এবং অনেকগুলি কাজ তিনি খুব দ্রুত সাফল্যের সাথে শেষ করতে সক্ষম হন।  thumb|স্ট্যাচু অব লিবার্টির অভ্যন্তরীণ কাঠামো নকশা করেন গুস্তাভ এফেল
আইফেল টাওয়ার
thumb|মোরিস কোক্‌লাঁ প্রথম টাওয়ারটির নকশা আকেঁন। ১৮৮৯ সালে প্যারিসে অনুষ্ঠিতব্য বিশ্ব প্রর্দশনী (1889 Exposition Universelle)  প্যারিসকে বিশ্ববাসীর কাছে তুলে ধরার জন্যই মূলত আইফেল টাওয়ার নির্মাণ করা হয়। মোরিস কোক্‌লাঁ এবং এমিল নুগিয়ে সর্বপ্রথম এই টাওয়ার নির্মাণের পরিকল্পনা করেন। মে, ১৮৮৪ সালে মোরিস কোক্‌লাঁ তার বাসায় আইফেল টাওয়ারের স্কেচচিত্র আকঁতে বসেন। তিনি পরিকল্পনা করেন যে, "টাওয়ারটি চার স্তম্ভ বিশিষ্ট একটি ভিত্তির উপর স্থাপিত হবে, যেটি ধীরে ধীরে উপরের দিকে অগ্রসর হওয়ার পাশাপাশি সরু হতে থাকবে।" তারপর কোক্‌লাঁ তার নকশা নিয়ে বিভিন্ন স্থপতিদের সাথে আলোচনা করেন। আবশেষে তিনি মিলিত হন গুস্তাভ এফেলের সাথে। তিনি নকশা দেখামাত্রই অনেক এর অনেক প্রশংসা করেন এবং এই টাওয়ার নির্মাণে রাজি হয়ে যান। তিনি তারপর এই নকশায় অনেক পরিবর্ধন ও পরিমার্জন আনেন। ১৮৮৪ সালে প্রথম আইফেল টাওয়ারের নকশা প্রদর্শনীর ব্যবস্থা করা হয়।
২৮ জানুয়ারি ১৮৮৭ সালে আইফেল টাওয়ারের নির্মাণ কাজ শুরু হয়। ১৮৮৯ সালের ৩১ মার্চে মাত্র দুই বছর দুই মাস দুই দিনে টাওয়ারটির নির্মাণ কাজ শেষ হয়েছিল।
সেতু এবং রেল সেতু
thumb|আইফেল ব্রিজ, ক্যামিনহা
খুদির আগুনে
খুদির আগুনে (জন্ম ৫ই জানুয়ারি ১৯৮১ সোক এল তেমিরে) একজন আলজেরীয় দূরপাল্লার দৌড়বীর। তার পছন্দের বিভাগ হল, ৫০০০মিটার।
চমক (আবেগ)
বিস্ময় একটি সংক্ষিপ্ত মানসিক এবং শারীরবৃত্তীয় অবস্থা, একটি আকস্মিক প্রতিক্রিয়া যা কোন একটি অপ্রত্যাশিত ঘটনার ফলে জীবজন্তু ও মানুষ সম্মুখীন হয়। বিস্ময়ের কোন যোজক থাকতে পারে; অর্থাৎ ইহা নিরপেক্ষ/মৃদু, আরামপ্রদ, অপ্রীতিকর, ইতিবাচক, বা নেতিবাচক হতে পারে। বিস্ময় তীব্রতার মাত্রার তারতম্যে খুব-বিস্মিত অবস্থা ( যা সংগ্রাম-অথবা-পলায়ন প্রতিক্রিয়াকে সূচিত করতে পারে) থেকে স্বল্প-বিস্ময়ের মাত্রায় (যা উদ্দীপনায় একটি অপেক্ষাকৃত কম তীব্র প্রতিক্রিয়া প্রকাশ করে) ঘটতে পারে ।
নির্মাণ
বিস্ময় এছাড়াও প্রত্যাশা লঙ্ঘনের কারণে ঘটতে পারে। আন্তঃব্যক্তিগত যোগাযোগের নির্দিষ্ট ক্ষেত্রে, প্রত্যাশা লঙ্ঘন তত্ত্ব (EVT) বলে যে, তিনটি কারণে একটি ব্যক্তির প্রত্যাশা প্রভাবিত হয়: মিথষ্ক্রিয়াশীল চলকসমূহ, পরিবেশগত চলকসমূহ, এবং চলকসমূহ মিথষ্ক্রিয়ার প্রকৃতি বা পরিবেশগত চলকসমূহের সাথে সম্পর্কিত চলকসমূহ।
বিস্ময়ের সবসময় একটি নেতিবাচক যোজক থাকতে হবে, এমনটা নয়। EVT প্রস্তাব করে যে, প্রত্যাশা প্রত্যাশিত সীমার মধ্যে বা প্রত্যাশিত সীমার বাইরে (সীমা লঙ্ঘনপূর্বক) আচরণের একটি নিশ্চিতকরণ হিসাবে যোগাযোগের ফলাফলকে প্রভাবিত করবে। এছাড়াও, EVT এর স্বীকার্য অনুসারে, ইতিবাচক মিথস্ক্রিয়া লঙ্ঘনকারীর মনোযোগের মাত্রা বৃদ্ধি করবে, যেখানে নেতিবাচক লঙ্ঘনসমূহ মনোযোগের মাত্রা হ্রাস করে। ইতিবাচক লঙ্ঘনসমূহ তখন ইতিবাচক বিস্ময়ের কারণ হবে,যেমনঃ বিস্ময়কর একটি জন্মদিনের মজলিস; এবং নেতিবাচক লঙ্ঘনসমূহ নেতিবাচক বিস্ময়ের কারণ হবে,যেমনঃ একটি পার্কিং টিকিট। বিস্ময়ের ইতিবাচক লঙ্ঘনসমূহ বিশ্বাসযোগ্যতা, ক্ষমতা, আকর্ষণ, এবং প্রত্যয় উৎপাদনযোগ্যতা উন্নত করতে পারে; যেখানে বিস্ময়ের নেতিবাচক লঙ্ঘনসমূহ বিশ্বাসযোগ্যতা, ক্ষমতা, আকর্ষণ, এবং প্রত্যয় উৎপাদনযোগ্যতা কমিয়ে দিতে পারে।
অ-মৌখিক প্রতিক্রিয়া
বিস্ময় নিম্নলিখিত বৈশিষ্ট্য দ্বারা মুখে প্রকাশ করা হয়:
সম্মুখস্থ প্রতিক্রিয়া প্রকল্প সত্ত্বেও (যে সম্মুখস্থ প্রদর্শন আবেগের অভিজ্ঞতা বা অনুভূতির একটি প্রধান নির্ধারক হিসেবে প্রয়োজনীয়), বিস্ময়ের ক্ষেত্রে, কিছু গবেষণা বিস্ময়ের সম্মুখস্থ প্রদর্শন এবং বিস্ময়ের প্রকৃত অভিজ্ঞতার মধ্যে সংযোগের একটি জোরদার অভাব দেখায়। এর মানে দাঁড়ায়, সেখানে আশ্চর্য অভিব্যক্তির অনেক বৈচিত্র্য আছে। বলা হয় যে, বিস্ময় আকস্মিক প্রতিক্রিয়া এবং অবিশ্বাস উভয়ক্ষেত্রেই একটা মোড়ক শব্দ। আরও সাম্প্রতিক গবেষণায় দেখা গিয়েছে যে, ভ্রুর উত্থাপন অবিশ্বাসের ক্ষেত্রে সম্মুখস্থ প্রতিক্রিয়া প্রদান করে কিন্তু আকস্মিকতায় নয়।
তারারন্ধ্র প্রসারণ এবং সংকোচন ব্যক্তিবিশেষের ক্ষেত্রে কার্য থেকে ফলাফল পর্যন্ত বিস্ময়ের যোজনী নির্ধারণ করতে পারে। বিস্ময়ের ইতিবাচক যোজক তারারন্ধ্রের বিস্তার বা সম্প্রসারণের মাধ্যমে দেখানো হয়, যেখানে বিস্ময়ের নেতিবাচক যোজক তারারন্ধ্র সংকোচন সঙ্গে যুক্ত করা হয়। কিন্তু নতুন গবেষণায় দেখা যাচ্ছে যে, নেতিবাচক তথা ইতিবাচক উদ্দীপনার জন্য তারারন্ধ্র প্রসারণ, ইহার সঙ্গে যুক্ত একটি সাধারণ স্বশাসিত উত্তেজনার ইঙ্গিত দেয় যা প্রভাবক যোজকের ক্ষেত্রে নয়।
বিস্ময়ে অ-মৌখিক প্রতিক্রিয়া কণ্ঠস্বর আনতি, দূরত্ব, সময়, পরিবেশ, আয়তন, হার, গুণমান, ধ্বনিতীক্ষ্ণতা, কথনশৈলী, এবং এমনকি একজন ব্যক্তি কর্তৃক বিস্ময় ঘটাতে প্রদত্ত চাক্ষুষ যোগাযোগের মাত্রা দ্বারা প্রভাবিত হতে পারে। এই অ-মৌখিক ইঙ্গিতসমূহ অনুভূত বিস্ময়ের একটি ইতিবাচক বা নেতিবাচক যোজক থাকবে কিনা এবং কি মাত্রায় বিস্ময় ব্যক্তিবিশেষ দ্বারা প্রবর্তিত হবে তা সংজ্ঞায়িত করতে সাহায্য করে।
মৌখিক প্রতিক্রিয়া
ভাষাতত্ত্ব বিস্ময় প্রণয়নে একটি ভূমিকা পালন করতে পারে। ভাষা প্রত্যাশিত তত্ত্ব (এল.ই.টি.) তে বলা হয়েছে যে, মানুষ একটি প্রদত্ত পরিস্থিতিতে একটি ভাষা যথাযথ ব্যবহারের বিষয়ে নিয়ম এবং প্রত্যাশাসমূহের উন্নয়ন সাধন করে। যখন মৌখিক ভাষার নিয়ম বা প্রত্যাশাসমূহ লঙ্ঘিত হয়, তখন বিস্ময় ঘটতে পারে। EVT মডেল সমর্থন করে যে, প্রত্যাশা শব্দগতভাবে লঙ্ঘন করা যেতে পারে এবং এই লঙ্ঘন ব্যক্তিবিশেষে বিস্ময়ের একটি কারণ হতে পারে। বিস্ময় উদ্রেকপ্রবণ মৌখিক ভাষার প্রত্যাশাগুলো অনুপূরক শব্দ, চিৎকার, তীক্ষ্ণ আর্তনাদ, এবং কষ্টপূর্বক শ্বাসগ্রহণকে অন্তর্ভুক্ত করতে পারে, কিন্তু এগুলিতেই সীমাবদ্ধ নয়। মৌখিক ভাষার উপর্যুক্ত প্রত্যাশাসমূহ আরও ঘনিষ্ঠভাবে বিস্ময়ের নেতিবাচক অভীষ্টের সাথে সংশ্লিষ্ট, কিন্তু এর পাশাপাশি ইতিবাচক বিস্ময় মৌখিক মিথষ্ক্রিয়া থেকেও ঘটতে পারে। প্রত্যাশার একটি ইতিবাচক লঙ্ঘন এমন একটি ইতিবাচক বিস্ময় হতে পারে যে, কম বিশ্বাসযোগ্য উৎসের একটি প্ররোচনামূলক যুক্তি যা বিশ্বাসের পরিবর্তন বা আবেগে পরিণত হয় যাতে বক্তাদের বিশ্বাসযোগ্যতা  বাড়ে, তাকে অন্তর্ভুক্ত করতে পারে।  একটি কম বিশ্বাসযোগ্য উৎস থেকে একটি উচ্চ বিশ্বাসযোগ্য উৎসে  স্থানান্তর ব্যক্তিসমূহের মধ্যে একটি ইতিবাচক বিস্ময় প্রকাশ করতে পারে। কথিত বক্তা দ্বারা প্ররোচিত হওয়ার কার্যটি একটি ইতিবাচক বিস্ময় প্রকাশ করতে পারে, যেমন একজন ব্যক্তিবিশেষের বক্তা সম্বন্ধে অনুভূত খুব কম একটি বিশ্বাসযোগ্যতার থেকে প্রকাশিত পরিবর্তন এবং বিশ্বাসের অথবা আবেগের পরিবর্তন  বিস্ময়টি ঘটায়।
শারীরবৃত্তীয় প্রতিক্রিয়া
বিস্ময়ের শারীরবৃত্তীয় প্রতিক্রিয়া আকস্মিক প্রতিক্রিয়ার শ্রেণীবিভাগের আওতায় পড়ে। বিস্ময় বা আকস্মিক প্রতিক্রিয়ার প্রধান কাজ একটি চলমান কর্মকে ছিন্ন করা এবং একটি নতুন, সম্ভবত উল্লেখযোগ্য ঘটনার প্রতি মনোযোগ দৃষ্টিভঙ্গির পরিবর্তন ঘটানো। নতুন উদ্দীপকের প্রতি কেন্দ্রবিন্দুর একটি স্বয়ংক্রিয় পুনর্নির্দেশনা থাকে এবং, একটি সংক্ষিপ্ত মুহূর্তের জন্য, ইহা মাংসপেশীর বিশেষ করে ঘাড়ের পেশীর প্রসারণ ঘটায়। গবেষণায় দেখা গেছে যে, এই প্রতিক্রিয়া অত্যন্ত দ্রুততায়, তথ্য পনসে পৌঁছানোর (এই ক্ষেত্রে একটি প্রচণ্ড শব্দে) ৩ থেকে ৮ মিলিসেকেন্ডের মধ্যে এবং সম্পূর্ণ আকস্মিক প্রতিবর্ত ঘটার এক সেকেন্ডের কম দুই দশমাংশের মধ্যে সংঘটিত হয়।
আকস্মিক প্রতিক্রিয়া তারপর অন্য শারীরবৃত্তীয় প্রক্রিয়া শুরু করতে পারে, যাকে সংগ্রাম-অথবা-পলায়ন প্রতিক্রিয়া বলা হয়। যদি আকস্মিক প্রতিক্রিয়া জোরালোভাবে বিস্ময়ের মাধ্যমে প্রকাশিত হয়, তাহলে এটি সংগ্রাম-অথবা-পলায়ন প্রতিক্রিয়াকে সূচিত করবে, যা একটি অনুভূত ক্ষতিকর ঘটনা, আক্রমণ, বা টিকে থাকার উপর হুমকি এবং যা পলায়ন অথবা সংগ্রামের জন্য শক্তির উন্নতিকল্পে অ্যাড্রিনালিনের নির্গমনকারক। এই প্রতিক্রিয়ার সাধারণত বিস্ময়ের পরিপ্রেক্ষিতে একটি নেতিবাচক যোজক রয়েছে।
বিস্ময়ের নতুন এবং অপ্রত্যাশিত-কিন্তু নতুন মূল্যায়ন হিসাবে একটি কেন্দ্রীন মূল্যায়ন-মূল্যায়িত কোনও বস্তু বিস্ময়ের অভিজ্ঞতাকে অন্যে স্থানান্তর করতে পারে। নতুন অনাবিষ্কৃত বিস্ময় হিসাবে একটি ঘটনা মূল্যায়িত, কিন্তু অনুকরণ প্রক্রিয়ার মূল্যায়ন বিস্ময়ের ঊর্ধ্বের প্রতিক্রিয়ার ভবিষ্যদ্বাণী করে, যেমন বিভ্রান্তি বা আকর্ষণ।
পরিচিতি
একজন ব্যক্তি বিশেষ ধরনের বিস্ময়ে বেশি অভ্যস্ত হয়ে গেলে, সময়ের সাথে সাথে বিস্ময়ের তীব্রতার মাত্রা কমে যাবে। এর মানে এই নয় যে, একজন ব্যক্তি, উদাহরণস্বরূপ, একটি ভীতিপ্রদ চলচ্চিত্রের লম্ফন দৃশ্যের সময় বিস্মিত হবে না, বরং এ থেকে বোঝা যায় ব্যক্তিটি ভীতিপ্রদ চলচ্চিত্রের সঙ্গে ঘনিষ্ঠতার কারণে লম্ফন দৃশ্যটি আশা করতে পারে এবং এইভাবে বিস্ময়ের মাত্রা কমে যায়। EVT নমুনা এই দাবি সমর্থন করে কারণ মানুষজন একটি পরিস্থিতিতে বা যোগাযোগে বেশি অভ্যস্ত হয়ে গেলে, পরিস্থিতি বা যোগাযোগটি প্রত্যাশা লঙ্ঘনের সম্ভাবনা অনেক কমিয়ে দেয়, এবং প্রত্যাশা লঙ্ঘন ব্যতীত বিস্ময় ঘটতে পারে না।
অন্নপূর্ণা দাশগুপ্ত
অন্নপূর্ণা দাশগুপ্ত (সেন) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।
রাজনৈতিক জীবন
অন্নপূর্ণা দাশগুপ্ত পুরুলিয়া এক পরিবারে জন্মগ্রহণ করেন। তার পিতার নাম নিবারণ চন্দ্র দাশগুপ্ত ও মাতার নাম লাবণ্য দাশগুপ্ত। তার দিদি বাসন্তী দাশগুপ্ত (রায়) ছিলেন । পিতার আদর্শে প্রভাবিত হয়ে রাজনীতিতে যোগ দেন। ছোটবেলা থেকে তিনি রাজনৈতিক মনস্ক হয়ে ওঠেন। সে সময় কংগ্রেসের দলের কতিপয় সদস্যের সাথে তার যোগাযোগ তৈরি হয়। ১৯৩০-৩২ সালে কংগ্রেস আন্দোলনের সাথে যোগদানের দেন। গ্রামের কৃষকদের মধ্যে আন্দোলন পরিচালনা করেছিলেন। একারণে দুইবার জেল খেটেছেন। তিনি সমাজ সেবা ও বিপ্লবী কর্মকান্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ দু'বার করেন ।
মেরাভ মাইকেলি
মেরাভ মাইকেলি (מֵרַב מִיכָאֵלִי; জন্ম ২৪ নভেম্বর ১৯৬৬) একজন ইজরায়েলি রাজনীতিবিদ, সাংবাদিক, টিভি উপস্থাপক, রেডিও সম্প্রচারক, নারীবাদী এবং সক্রিয় কর্মী। তিনি বর্তমানে ইজরায়েলি লেবার পার্টির নেতা এবং ইজরায়েলের ছত্রিশতম সরকারের পরিবহন ও সড়ক নিরাপত্তা মন্ত্রী।
জীবনী
মাইকেলি পেতাহ টিকভাতে হাঙ্গেরীয় ইহুদি পটভূমির আমি মাইকেলি এবং সুজান কাস্টনার-এর ঘরে জন্মগ্রহণ করেন। তিনি রুডলফ কাস্টনারের নাতনি এবং নেহেমিয়া মাইকেলির নাতনি যিনি মাপাম দলের শেষ সচিব ছিলেন।
তার যৌবনে, মাইকেলি ইজরায়েলি স্কাউটসে নেতা হিসেবে দায়িত্ব পালন করেন। আইডিএফ-এ মাইকেলি আর্মি রেডিওতে নিউজকাস্টার ছিলেন। তিনি গাগলাৎজ এবং রেডিও তেল আভিভ রেডিও স্টেশন স্থাপনে সহায়তা করেছিলেন এবং রাজনীতিতে মনোনিবেশ করা হিব্রু টেলিভিশন অনুষ্ঠান পরিচালনা করতেন। তিনি হারেটজ সংবাদপত্রের একজন সাংবাদিক এবং মতামত কলামিস্ট ছিলেন। তিনি বিশ্ববিদ্যালয়ের ক্লাসও পড়াতেন এবং নারীবাদ, মিডিয়া এবং যোগাযোগের বিষয়ে ব্যাপকভাবে বক্তৃতা দিতেন। সেপ্টেম্বর ২০১২ সালে, তিনি টেডক্সজাফাতে "প্যারাডাইম শিফট" থিমে বক্তব্য রাখেন, যেখানে তিনি যুক্তি দিয়েছিলেন যে সমাজের "বিবাহ বাতিল" করা উচিত।
রাজনৈতিক পেশা
অক্টোবর ২০১২ সালে মাইকেলি ঘোষণা করেন যে তিনি লেবার পার্টিতে যোগ দেওয়ার এবং ২০১৩ সালের নেসেট নির্বাচনের জন্য লেবার তালিকায় অন্তর্ভুক্তির জন্য প্রতিদ্বন্দ্বিতা করার ইচ্ছা প্রকাশ করেন। ২৯ নভেম্বর ২০১২ তারিখে তিনি লেবার পার্টির তালিকায় পঞ্চম স্থান অর্জন করেন এবং লেবার ১৫টি আসন পেলে নেসেট-এ নির্বাচিত হন।
২০১৫ সালের সাধারণ নির্বাচনের প্রস্তুতি হিসেবে লেবার এবং হাতুয়া হমতুয়া দলগুলো জায়নবাদী ইউনিয়ন জোট গঠন করে। মাইকেলি জায়নবাদী ইউনিয়নের তালিকায় নবম স্লটে জয়ী হন, এবং ২৪ টি আসন জিতে নেসেটের কাছে নির্বাচিত হয়েছে।  নেসেট মেয়াদ শেষ হওয়ার কিছুদিন আগে, জায়নবাদী ইউনিয়ন ভেঙ্গে যায়, লেবার এবং হাতুয়া পৃথক দল হিসাবে নেসেট-এ বসে। এপ্রিল ২০১৯ নির্বাচনের জন্য মাইকেলি কে লেবার তালিকায় সপ্তম স্থানে রাখা হয়, কিন্তু লেবার ছয়টি আসনে হ্রাস করায় তিনি তার আসন হারান। যাইহোক, স্ট্যাভ শাফির আইনসভা থেকে পদত্যাগ করার পরে তিনি আগস্ট ২০১৯ সালে নেসেট-এ ফিরে আসেন।
২০২০ সালের ইজরায়েলি আইনসভার নির্বাচনের পর ২২ এপ্রিল ২০২০ তারিখে তৎকালীন লেবার পার্টির নেতা আমির পেরেৎজ ঘোষণা করেন যে নেতানিয়াহু-গান্টজ জোটে লেবার পার্টি ঐক্য সরকারে যোগ দেবে, কিন্তু মাইকেলি নেতানিয়াহুর অধীনে জোটে বসা প্রত্যাখ্যান করেন। ২০২১ সালের ২৪ জানুয়ারি তার পূর্বসূরি আমির পেরেৎজ পুনরায় নির্বাচনে দাঁড়াবেন না বলে ঘোষণা দেওয়ার পর তিনি ইজরায়েলি লেবার পার্টির নেতৃত্ব দেওয়ার জন্য নির্বাচিত হন। ২৩ শে মার্চ, ২০২১ সালের নির্বাচনে ইজরায়েলি লেবার পার্টিকে ৭টি আসন প্রদান করা হয় এবং সংসদীয় নেগোসিয়েশন পর্বে সরকার গঠনের জন্য ইয়াইর লাপিডের উপর তাদের আস্থা রাখা হয়। ২০২১ সালের ১৩ জুন ৩৬তম ইজরায়েলি সরকার শপথ গ্রহণ করে এবং এর সাথে মাইকেলি পরিবহন ও সড়ক নিরাপত্তা মন্ত্রী হিসেবে শপথ গ্রহণ করেন।
চারটি উপত্যকা
চার উপত্যকা (   চাহার ওয়াদি ) বাহাই ধর্মের প্রতিষ্ঠাতা বাহাউল্লাহ কর্তৃক ফারসি ভাষায় লেখা একটি বই। সপ্ত উপত্যকা (    Haft-Vádí) বইটিও বাহাউল্লাহ লিখেছেন, এবং এই দুটি বই সাধারণত সপ্ত উপত্যকা ও চার উপত্যকা শিরোনামে একসাথে প্রকাশিত হয়। তবে বই দুটি স্বতন্ত্রভাবে আলাদা এবং ইহাদের মাঝে সরাসরি কোনো সম্পর্ক নেই।
ফেব্রুয়ারী ২০১৯-এ বাহা’ই বিশ্ব কেন্দ্র কর্তৃক অনুমোদিত একটি অনুবাদ সংকলন দ্য কল অফ দ্য ডিভাইন বিলাভেড গ্রন্থে এই দুটি বইও সংযুক্ত হয়েছে।
পটভূমি
চার উপত্যকা লেখা হয়েছিল বাগদাদে ১৮৫৬ সালের মার্চের পরে । সময়টি ছিল বাহাউল্লাহ কুর্দিস্তানের পাহাড় থেকে ফিরে আসার পর। কুর্দিস্তানের সুলাইমানিয়া পর্বতে তিনি দারভিশ মুহাম্মাদ-ই-ইরানী ছদ্মনাম ব্যবহার করে বিভিন্ন সুফি শেখদের সাথে অধ্যাত্মিক বিষয় অধ্যয়ন করে দুই বছর অতিবাহিত করেছিলেন।  সুফি ধারার কাদেরিয়া তরিকার "সম্মানিত এবং অবিসংবাদিত নেতা" শাইখ আবদুর-রহমান-ই-তালাবানীর প্রশ্নের জবাবে চার উপত্যকা  লেখা হয়েছিল। শাইখ আবদুর-রহমান বাহা’ই ছিলেন কিনা তা জানা যায়না, তবে তাঁর অনুসারীদের কাছে  বাহাউল্লাহ অতি উচ্চ শ্রদ্ধা ও প্রশংসার অধিকারী ছিলেন।
শব্দভান্ডার
কাব্যিক শৈলীতে লেখা একটি পাঠ্য অনুবাদ করা কিছুটা দুরূহ, বিশেষ করে সুফিবাদের ধারণার রেফারেন্সগুলো পাশ্চাত্যসহ অনেক ভাষাতেই বহিরাগত। কিছু নাম তাদের আসল আরবিতে অবিকল রেখে দেওয়া হয়েছে। উদাহরণ স্বরূপ, এই বইতে মাকসুদ ("কাঙ্খিত জন/কাঙ্খিত স্থল") মক্কার পবিত্র কাবার সাথে সম্পর্কিত রূপে ব্যবহার করা হয়েছে এবং ইহা একটি বিশেষণ হিসাবে কাজ করে, অর্থাৎ, এর অর্থ "অভিপ্রেত কাবা", তবে, প্রেক্ষাপট থেকে ইহা পরিষ্কার যে ইহা কোন ভৌতিক স্থান নয় বরং ঈশ্বরের দিকে যাওয়ার পথের একটি স্টেশন।
বিষয়বস্তু
এই ফলকলিপিটিতে অনেকগুলো বিষয় রয়েছে, যেমন ধর্মগ্রন্থের ব্যাখ্যা, ধর্মীয় বিশ্বাস এবং অতীতের মতবাদ। আলোচিত বিষয়গুলির মধ্যে রয়েছে রহস্যবাদ, জ্ঞান, ঐশ্বরিক দর্শন, সৃষ্টির রহস্য, ঔষধ, আলকেমি ও অন্যান্য।
বইটিতে, বাহাউল্লাহ চার ধরনের অতীন্দ্রিয় পথিকদের গুণাবলী ও শ্রেণীর বর্ণনা প্রদান করেছেন: "যারা রহস্যময় পথযাত্রায় অগ্রসর হয় তারা চার ধরণের।"
এই শেষোক্তটি রহস্যময় মিলনের সর্বোচ্চ বা চূড়ান্ত সত্য রূপ হিসাবে বিবেচিত হয়।
দ্রষ্টব্য সমূহ
<references group="" responsive="1">
লেয়ান্ডার ডেন্ডনকার
লেয়ান্ডার ডেন্ডনকার (Leander Dendoncker; জন্ম: ১৫ এপ্রিল ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব উলভারহ্যাম্পটন এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
২০১০ সালে, ডেন্ডনকার বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৯ ম্যাচে ১টি গোল করেছেন।
প্রারম্ভিক জীবন
লেয়ান্ডার ডেন্ডনকার ১৯৯৫ সালের ১৫ই এপ্রিল তারিখে বেলজিয়ামের পাসেনডালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৫ সালের ৭ই জুন তারিখে, ২০ বছর, ১ মাস ও ২৩ দিন বয়সে, ডান পায়ে ফুটবল খেলায় পারদর্শী ডেন্ডনকার ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় জেসন ডেনায়েরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–৩ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডেন্ডনকার সর্বমোট ১ ম্যাচে অংশগ্রহণ করেছেন।
নৌবিমান
থাম্ব|alt=প্লববিমান|নৌবিমান নৌবিমান হচ্ছে জলে নামা এবং জল থেকে বায়ুতে আরোহণ করে উড়তে সক্ষম এমন বিমান বা উড়োজাহাজ। এ বিমান গুলো স্হলবিমান গুলোর প্রযুক্তি থেকে তৈরী। জলে উঠা-নামা করতে এবং ভেসে থাকতে বিমানের সাথে চাকার বদলে প্লব (ভেলার মত) ব্যবহার করা হয়‌। প্লবগুলো বায়ু ও ওজনের (জল) ভারসাম্য রাখে ভেসে থাকার মূল ভূমিকা রাখে। এগুলো জলের পৃষ্ঠটান, ঢেউ ও বায়ু প্রবাহের সাথে ভারসাম্য রেখে জলে নামা এবং হাইড্রো-ডায়নামিক  উত্তোলন প্রক্রিয়ার মাধ্যমে বায়ুতে আরোহণের মূল ভূমিকায় থাকে।
ব্যবহার
থাম্ব|[[প্লববিমান]] দ্বিতীয় বিশ্বযুদ্ধের পর থেকে হেলিকপ্টার আবিষ্কার ও উন্নত করণ এবং স্হল বিমান খাত আধুনিকায়নের কারণে নৌবিমান‌ গুলোর চাহিদা কমতে থাকে। বর্তমান বিভিন্ন দুর্যোগকালীন সময়ে, দ্বীপে ত্রাণ ও যাত্রী বহন, সমুদ্রে অভিযান ও আমোদ-প্রমোদে নৌবিমান ব্যবহার করা হয়।
প্রকারভেদ
থাম্ব|উড়ন্ততরী এগুলো দু’ধরনের হয়। প্লববিমান ও উড়ন্ততরী।
এছাড়াও প্লবের ধরন বা সংখ্যার ভিত্তিতেও এগুলো ধরন নির্ধারিত করা হয়।কোন কোন‌ নৌবিমানে দুটি প্লব, কোন কোন বিমানে একটি প্লব থাকে। উড়ন্ততরীগুলোতে দু'পাশে দু'টি প্লব থাকে কিন্তু বিমানের ভারসাম্য রক্ষা, ওজনের চাপ ও জলের উপর ভেসে থাকতে বিমানের দেহ পানির সাথে সংযোগ হয় এবং এটি প্লবের মত ভূমিকায় থাকে। কিছু কিছু নৌবিমান উভচর তথা স্থল ও জল উভয়ে উঠা-নামার প্রযুক্তি সংযুক্ত থাকে, এগুলোকে উভচরবিমান বলা হয়।
ইতিহাস
থাম্ব|উভচরবিমানফরাসি বিমান নকশার আলফোনস ফেনাউড সর্বপ্রথম নৌবিমানের নকশা প্রণয়ন করেন।নকশাটি নৌকার প্লব সক্ষম অংশের সাথে বিমানের দেহ ও পাখির ডানার মত ডানা সংযুক্ত করে এবং প্লব অংশটি চাকার মত বিমানের অভ্যন্তরে রাখার প্রযুক্তি। এটির বাস্তব রূপদান করা হয়নি। অস্ট্রিয়ান বিমান নকশাকার উইলেম ক্রেস ৩০ অশ্বক্ষমতাযুক্ত ডেমলার ইন্জিন দিয়ে ,দু'টি প্লব যুক্ত একটি নৌবিমান তৈরী করেছিলেন। এটি জল হতে  আরোহণ করে বায়ুতে উড়েছিল কিন্তু একটি প্লব ভেঙে পড়ায় এটি দুর্ঘটনায় পতিত হয়‌। এটির নাম ছিল ড্রাছেনফ্লিজার। ১৯০৫ সালের ৬ই জুন গ্যাব্রিয়েল ভইসিন একটি গ্লাইডার ঘুড়ির সাথে প্লব যুক্ত করে ফ্রান্সের সিন নদীতে জল থেকে উঠে ১৪০ মিটার দূরত্ব উড়েছিলেন ‌। পরবর্তীতে লুইস ব্লেরুইটের সাথে একজোট হয়ে এটিতে ইন্জিন সংযুক্ত করে উড়াতে ব্যার্থ হোন। ১৯১০ সালে ২৮ শে মার্চ, ফরাসী প্রকৌশলী হেনরী ফেবরী সর্বপ্রথম সার্থক উঠা-নামা এবং ভেসে থাকতে সক্ষম নৌবিমান তৈরী করেছিলেন। ফরাসী নৌবাহিনী তাকে নৌবাহিনীর জন্য এমন কয়টি বিমান তৈরী করতে নির্দেশ দিয়েছিল। ১৯১১ মতান্তরে ১২ সালে ফ্রান্সিস ডেনহত হাইড্রো-ডায়নামিক পদ্ধতি  এবং প্লব গুলোকে যথাযথ ব্যবহারের প্রযুক্তি সংযুক্ত বিমান তৈরী করেছিলেন। ১৯০৪-১২ সময়কালে যুক্তরাজ্যে এডওয়াড ওয়েকফিল্ড এবং অস্কার গ্লোস ফিরিয়াস নৌবিমান তৈরী এবং আধুনিকায়নের প্রকল্প হাতে নেন। তারা উইলিয়াম ক্রেস ও হেনরি ফেবরী য় নকশা যোগে, প্লব উন্নত করণ  এবং হাইড্রো-ডায়নামিক পদ্ধতি প্রযুক্তি ব্যবহার করে একটি নৌবিমান তৈরী করেন। এটি ছিল তৎকালীন সময়ে সবচেয়ে উন্নত সংস্করণ। ১৯১২ সালে সুইজারল্যান্ডে এমিল টাডেওলি  ‘ডুফক্স-৪’  নামের একটি নৌবিমান তৈরী করেন।১৯১৩ সালে এ ধরনের একটি বিমান দিয়ে গ্রীকরা তুরস্কের উপর বোমা বর্ষণ করেছিল। তখন এটি সবার নজরে আসে‌ এবং যুদ্ধে এটি ব্যবহার শুরু হয়। এটি প্রথম ও দ্বিতীয় বিশ্বযুদ্ধে ব্যবহার করা হয়েছিল। উড়ন্ততরী এই সময়ে তৈরী হয়েছিল। এছাড়াও উভচর নৌবিমান গুলোও এই যুদ্ধকালীন সময়ে তৈরি হয়েছিল।
আশরাফ আলি খান (নবাব)
আশরাফ আলী খানকে তার চাচী নাফিশাত উন-নিসা বেগম সাবিহা দত্তক নিয়েছিলেন। ১৭৭০ সালের ১১ই মার্চ তার বড় ভাই নাজাবত আলী খানের মৃত্যুর পর তিনি নিজেকে বাংলা বিহার ও ওড়িশার নবাব নাজিম হিসেবে প্রচারণা চালান। তিনি ১৭৭০ সালের ২১শে মার্চ মুর্শিদাবাদের খাহার ব্যালিশে দুর্গে অফিসিয়ালি নবাব হিসেবে আসন গ্রহণ করেন। কিন্তু সিংহাসনে আরোহণের কিছুদিন পরই ১৭৭০ সালের ২৪শে মার্চ তিনি গুটিবসন্তে আক্রান্ত হয়ে মৃত্যুবরণ করেন।
ব্রাহ্মণডুরা ইউনিয়ন
ব্রাহ্মণডুরা ইউনিয়ন বাংলাদেশের সিলেট বিভাগের হবিগঞ্জ জেলার শায়েস্তাগঞ্জ উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
প্রেস্টন নর্থ এন্ড ফুটবল ক্লাব
প্রেস্টন নর্থ এন্ড ফুটবল ক্লাব (Preston North End Football Club; এছাড়াও প্রেস্টন নর্থ এন্ড এফসি, প্রেস্টন নর্থ এন্ড, প্রেস্টন, নর্থ এন্ড অথবা শুধুমাত্র পিএনই নামে পরিচিত) হচ্ছে প্রেস্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লীগ ইএফএল চ্যাম্পিয়নশিপে খেলে। এই ক্লাবটি ১৮৮০ সালে প্রতিষ্ঠিত হয়েছে। প্রেস্টন নর্থ এন্ড তাদের সকল হোম ম্যাচ প্রেস্টনের ডিপডেলে খেলে থাকে; যার ধারণক্ষমতা হচ্ছে ২৩,৪০৪। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স নিল।
বদরপাশা ইউনিয়ন
বদরপাশা ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত। শংকরদী, বদরপাশা, চর মস্তফাপুর, নয়ানগর, উমারখালি, কৃষ্টপুর,পাঠান কান্দি, ইশিবপুর,দাড়াদিয়া, দুর্গাবদ্দি,ও গোপালগঞ্জ
ভৌগোলিক উপাত্ত
বদরপাশা ইউনিয়নের মোট আয়তন ৫,৮৭৮ একর বা ২৩.৭৯ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,২৮৫টি। এই ইউনিয়নের মধ্য দিয়ে বয়ে গেছে কুমার নদী।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বদরপাশা ইউনিয়নের ৫,২৮৫টি পরিবারে মোট জনসংখ্যা ২৫,১০১ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,২৫২ জন পুরুষ ও ১২,৮৪৯ জন মহিলা এবং লিঙ্গ অনুপাত ৯৫। মুসলিম ধর্মালম্বী ২৩,৯৪১ জন, হিন্দু ধর্মালম্বী ১,১৫৯ জন ও খ্রিস্টান ধর্মালম্বী ১ জন।
শিক্ষা
২০১১ সালের হিসেব অনুযায়ী বদরপাশা ইউনিয়নের সাক্ষরতার হার ৪৬.৫% (পুরুষ ৪৭.৭%, মহিলা-৪৫.৩%)। শিক্ষা প্রতিষ্ঠান সরকারি রাজৈর গোপালগঞ্জ কে জে এস পাইলট মডেল ইনস্টিটিউশন এন্ড কলেজ।
বাদশাহ সালমান কুরআন ও সুন্নাহ প্রতিযোগিতা
পশ্চিম আফ্রিকার দেশগুলির জন্য পবিত্র কুরআন এবং নবীর সুন্নাহর জন্য কিং সালমান প্রতিযোগিতা পশ্চিম আফ্রিকার দেশগুলোর সমন্বয়ে মৌরিতানিয়ায় অনুষ্ঠিত একটি বার্ষিক প্রতিযোগিতা। ৯ জুন ২০২২-এ পবিত্র দুই মসজিদের তত্ত্বাবধায়ক বাদশাহ সালমান বিন আবদুল আজিজের অনুমোদন জারি করা হয়েছিল। সৌদি আরবের পৃষ্ঠপোষকতায় ১৪৪৪ হিজরি সালের প্রথম ত্রৈমাসিকে প্রতিযোগিতার আয়োজন শুরু করা হয়েছিলো। প্রতিযোগিতাটি সৌদি আরবের ইসলামিক অ্যাফেয়ার্স, কল এবং গাইডেন্স মন্ত্রণালয় দ্বারা আয়োজন এবং তত্ত্বাবধান করা হয়। এছাড়াও প্রতিযোগিতাটি আয়োজনের জন্য ইসলামিক রিপাবলিক অফ মৌরিতানিয়ার প্রতিপক্ষের সাথে সমন্বয় করা হয়।
১৪ নং ওয়ার্ড, কলকাতা পৌরসংস্থা
১৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে উল্টোডাঙা ও বাগ্মারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
বিবরণ
১৪ নং ওয়ার্ডের সীমানা নিম্নরূপ: উত্তর দিকে হরিশ নিয়োগী রোড, বিধাননগর রোড ও বারীন ঘোষ সরণি; পূর্ব দিকে পূর্ব রেল লাইন, রামকান্ত সেন লেন ও বাগমারি রোড; দক্ষিণ দিকে বাগমারি রোড ও সতিন সেন রোড এবং পশশ্চিম দিকে হরিশ নিয়োগী রোড ও সার্কুলার খাল।
সভেন মিখেল
প্রারম্ভিক জীবন
সভেন মিখেল ১৯৯০ সালের ১৫ই জুলাই তারিখে জার্মানির ফ্রয়ডেনবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্কিন নাগরিকত্ব লাভের পরীক্ষা
মার্কিন নাগরিকত্ব লাভের পরীক্ষা (আমেরিকান সিটিজেনশিপ টেস্ট, ইউএস সিভিকস টেস্ট, ইউএস সিটিজেনশিপ টেস্ট এবং ইউএস ন্যাচারালাইজেশন টেস্ট নামেও পরিচিত) এমন একটি পরীক্ষা যা সমস্ত অভিবাসীদের মার্কিন যুক্তরাষ্ট্রের নাগরিকত্ব পেতে অবশ্যই উত্তীর্ণ হতে হয়।
পর্যালোচনা
পরীক্ষাটি ইংরেজিতে হয় এবং প্রার্থীকে সফলভাবে উর্ত্তীর্ণের জন্য কমপক্ষে ৬০ শতাংশ স্কোর করতে হয়। এটিতে ১০০টি নাগরিক প্রশ্ন থাকে, প্রশ্নগুলিতে মার্কিন ইতিহাস, সংবিধান এবং সরকার নিয়ে বিভিন্ন বিষয়ক প্রশ্ন অন্তর্ভুক্ত থাকে। নাগরিকত্ব অর্জন প্রক্রিয়ার জন্য আবেদনকারীকে দৈবচয়নকৃত ১০টি প্রশ্ন জিজ্ঞাসা করা হয়।
৬৫/২০ বিশেষ বিবেচনা
যদি আবেদনকারীর বয়স ৬৫ বছর বা তার বেশি হয় এবং ২০ বা ততোধিক বছর ধরে যুক্তরাষ্ট্রে আইনি স্থায়ী বাসিন্দা হিসাবে যুক্তরাষ্ট্রে বসবাস করছেন, তবে তারা কেবলমাত্র ২০টি নির্বাচিত প্রশ্নের জন্য অধ্যয়ন করতে পারেন। তারা তাদের পছন্দের ভাষায় নাগরিকত্ব পরীক্ষাও দিতে পারেন।
উচ্চ বিদ্যালয়ে নাগরিক শিক্ষা
অ্যারিজোনা হল সর্বপ্রথম রাজ্য, যারা উচ্চ বিদ্যালয়ে অধ্যয়ন শেষ করার আগেই, শিক্ষার্থীদের নাগরিকত্ব লাভের পরীক্ষায় উত্তীর্ণ হওয়াকে প্রয়োজনীয় শর্ত দিয়েছিল। প্রত্যাশা ছিল যে সমস্ত অঙ্গরাজ্যগুলি মার্কিন যুক্তরাষ্ট্রের সংবিধানের ২৩০তম বার্ষিকী অর্থাৎ ১৭ সেপ্টেম্বর, ২০১৭ এর মধ্যে এই প্রয়োজনীয়তাটি বাস্তবায়ন করবে।
অলাভজনক প্রতিষ্ঠান জো ফস ইনস্টিটিউট কর্তৃক নাগরিক শিক্ষা উদ্যোগের লক্ষ্য হল দেশব্যাপী সমস্ত শিক্ষার্থীর কাছে জ্ঞান প্রচার করা। ২০১৯ অনুযায়ী, সকল ৫০টি অঙ্গরাজ্যে এখনও এটির প্রয়োজন নেই।
রিয়াল সারাগোসা
রিয়াল সারাগোসা এস.এ.ডি. (সাধারণত রিয়াল সারাগোসা অথবা শুধুমাত্র সারাগোসা নামে পরিচিত) হচ্ছে জারাগোজা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৩২ সালের ১৮ই মার্চ তারিখে প্রতিষ্ঠিত হয়েছে। রিয়াল সারাগোসা তাদের সকল হোম ম্যাচ জারাগোজার লা রোমারেদায় খেলে থাকে; যার ধারণক্ষমতা হচ্ছে ৩৩,৬০৮। বর্তমানে এই ক্লাবের ম্যানেজারের দায়িত্ব পালন করছেন রুবেন বারাহা এবং সভাপতির দায়িত্ব পালন করছেন ক্রিস্তিয়ান লাপেত্রা। স্পেনীয় মধ্যমাঠের খেলোয়াড় আলবের্তো সাপাতের এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রিয়াল সারাগোসা এপর্যন্ত ১০টি শিরোপা জয়লাভ করেছে; যার মধ্যে ১টি সেহুন্দা ডিভিশন শিরোপা, ৬টি কোপা দেল রে শিরোপা এবং ১টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ শিরোপা এবং ১টি আন্তঃ-শহর ফেয়ার্স কাপ শিরোপা রয়েছে।
আমব্রো
আমব্রো আন্তর্জাতিক ফুটবল সামগ্রী প্রস্তুতকারী প্রতিষ্ঠান। এটি ইংল্যান্ডের গ্রেটার ম্যানচেস্টারে অবস্থিত। কোম্পানিটি ২০০৭ সালে নাইকি দ্বারা কেনার পর ২০১২ সাল থেকে, মার্কিন কোম্পানি আইকনিক্স ব্র্যান্ড গ্রুপের একটি সহযোগী প্রতিষ্ঠান।
নুরপুর ইউনিয়ন
নুরপুর ইউনিয়ন বাংলাদেশের সিলেট বিভাগের হবিগঞ্জ জেলার শায়েস্তাগঞ্জ উপজেলার একটি ইউনিয়ন।
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মুখলিছ মিয়া
বাজিতপুর ইউনিয়ন
বাজিতপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৭টি গ্রাম নিয়ে গঠিত।
ভৌগোলিক উপাত্ত
২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বাজিতপুর ইউনিয়নের ৪,৩১৮টি পরিবারে মোট জনসংখ্যা ২০,০৯২ জন এবং প্রতি বর্গ কিলোমিটারে ৯৫০ জন লোক বাস করে। এদের মধ্যে ১০,২৬৮ জন পুরুষ ও ৯,৮২৪ জন মহিলা এবং লিঙ্গ অনুপাত ১০৫। মুসলিম ধর্মালম্বী ১১,৬৫৯ জন, হিন্দু ধর্মালম্বী ৮,৪২৬ জন ও খ্রিস্টান ধর্মালম্বী ৭ জন।
শিক্ষা
২০১১ সালের হিসেব অনুযায়ী বাজিতপুর ইউনিয়নের সাক্ষরতার হার ৪২.৯% (পুরুষ ৪৫.৯%, মহিলা-৩৯.৮%)।
শরীফবাগ ইসলামিয়া কামিল মাদ্রাসা
শরীফবাগ ইসলামিয়া কামিল মাদ্রাসা ঢাকা জেলার ধামরাই উপজেলার একটি উল্লেখযোগ্য আলিয়া মাদ্রাসা। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ড নিয়ন্ত্রণ করে থাকে, আর ফাজিল ও কামিল স্তর ইসলামি আরবি বিশ্ববিদ্যালয় অধিভুক্তসহ নিয়ন্ত্রণ করে থাকে। মাওলানা আবদুস সামাদ ১৯৪৯ সালে এই মাদ্রাসাটি স্থাপন করেন, তিনি নিজেই মাদ্রাসাটির প্রতিষ্ঠাকালীন অধ্যক্ষের দায়িত্ব পালন করেন। মাদ্রাসার বর্তমান অধ্যক্ষের নাম ড. মো. ফায়জুল আমীন সরকার, এবং প্রায় ২০০০ শিক্ষার্থী রয়েছে। মাদ্রাসার বর্তমান সভাপতির নাম মুহাম্মাদ আব্দুস সবুর।
ইতিহাস
মাওলানা আবদুস সামাদ ঢাকা বিভাগের টাঙ্গাইল জেলার দেলদুয়ার উপজেলার পড়াইখালী গ্রামে জন্মগ্রহণ করেন। তিনি শুরু থেকেই শিক্ষাজীবনে ইসলামি মতাদর্শ গ্রহণ করেছিলেন, সেখান থেকেই ইসলামি শিক্ষা বিস্তারে আগ্রহী হোন। এইজন্য তিনি একটি মাদ্রাসা প্রতিষ্ঠা করার জন্য ধামরাই উপজেলার কাকিলাজানি নদীর তীর বেছে নেন। মাদ্রাসাটি ধামরাই উপজেলার ধামরাই ইউনিয়নের ৫ নং ওয়ার্ডের শরীফবাগ গ্রামে অবস্থিত। প্রাথমিক অবস্থায় ১৯৪৯ সালের ১ মার্চ তারিখে মাদ্রাসাটি মক্তব হিসেবে কার্যক্রম শুরু করে, মাদ্রাসার প্রথম অধ্যক্ষের দায়িত্ব পালন করেন মাওলানা আবদুস সামাদ। এরপরে আব্দুস সবুর ২য় অধ্যক্ষ হিসেবেও গুরুত্বপূর্ণ দায়িত্ব পালন করেন।
মাদ্রাসাটি ২০০৬ সালে বিশ্ববিদ্যালয় সংশোধনী আইন দিয়ে কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে ২০১৬ সালে ঢাকায় ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে সেই বিশ্ববিদ্যালয়ের অধিভুক্তিতে স্থানান্তরিত হয়।
হ্যারিসন ফোর্ড
থাম্ব|234x234পিক্সেল|২০০৯ সালের ডিউভিল আমেরিকান ফিল্ম ফেস্টিভালে ফোর্ড এবং ক্যালিস্টা ফ্লোকহার্ট হ্যারিসন ফোর্ড (Harrison Ford; জন্ম: ১৩ জুলাই ১৯৪২) একজন আমেরিকান চলচ্চিত্র অভিনেতা এবং প্রযোজক। স্টার ওয়ার্স সিরিজের স্পেস অপেরা ত্রয়ীতে হ্যান সোলো চরিত্রে এবং ইন্ডিয়ানা জোনসে নাম ভূমিকায় অভিনয়ের সুবাদে ফোর্ড বিশ্বব্যাপী পরিচিতি লাভ করেন। ছয় দশক ধরে অভিনয় করে চলা হ্যারিসন ফোর্ড হলিউডের বেশ কিছু ব্লক বাস্টার ছবিতে অভিনয় করেছেনঃ এপোক্যালিপস নাউ (১৯৭৯), প্রিস্যুমড ইনোসেন্ট (১৯৯০), দ্য ফিউজিটিভ(১৯৯৩), এয়ার ফোর্স ওয়ান(আ৯৯৭), হোয়্যাট বিনিথ লাইস (২০০০)। ১৯৯৭ সালে চলচ্চিত্র ম্যাগাজিন এম্পায়্যার ফোর্ডকে সর্বকালের সেরা ১০০ জন ম্যুভি স্টার হিসেবে প্রথম স্থান প্রদান করে। যুক্তরাষ্ট্রের সর্বোচ্চ আয়কারী ১৩ টি চলচ্চিত্রের মধ্যে ফোর্ডের অভিনীত ৫ টি চলচ্চিত্র অন্তর্ভুক্ত হয়েছে । ফোর্ড অভিনেত্রী ক্যালিস্টা ফ্লকহার্টকে বিয়ে করেন।
প্রাক জীবন
ফোর্ড শিকাগোর সুইডিশ কনভেন্ট হাসপাতালে জন্মগ্রহণ করেন। তার পিতা ক্রিস্টোফার ফোর্ড একজন বিজ্ঞাপন কর্মকর্তা এবং অভিনেতা ও মা ডরোথি ছিলেন একজন বেতার অভিনেত্রী। ফোর্ড বয় স্কাউট অব আমেরিকার সক্রিয় সদস্য ছিলেন এবং দ্বিতীয় সর্বোচ্চ র‍্যাংক, লাইফ স্কাউট অর্জন করেন। ১৯৬০ সালে ফোর্ড ইলিনয়েসের পার্ক রিজে অবস্থিত মেইন ইস্ট উচ্চ বিদ্যালয় থেকে স্নাতক হন। উইসকনসিনের রিপন কলেজে অধ্যায়নের সময় তিনি সিগমা ন্যু ফ্যাটারনিটির সদস্য হন। নিজের লজ্জাভাব দূর করতে শেষের দিকে ফোর্ড ড্রামা ক্লাসে অংশ নেন।
কুমিল্লা পল্লী বিদ্যুৎ সমিতি-২
কুমিল্লা পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুমিল্লা পল্লী বিদ্যুৎ সমিতি-২ চট্টগ্রাম বিভাগের কুমিল্লা জেলায় ৬টি জোনাল অফিস, ২টি সাব-জোনাল অফিস এবং ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-২ প্রতিষ্ঠিত হয় ১৯৯২ সালের ১২ ডিসেম্বর।
ইতিহাস
কুমিল্লা পল্লী বিদ্যুৎ সমিতি-২ এর যাত্রা শুরু হয় ১৯৯২ সালে। এ সমিতির অধীনে ৬টি উপজেলা, ৫৩টি ইউনিয়ন ও ১৪৪১টি গ্রাম রয়েছে। এর সদর দপ্তর কুমিল্লার উত্তররামপুরতে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
কুমিল্লা পল্লী বিদ্যুৎ সমিতি-২ এর প্রায় সাড়ে ৪২৭২১৫ গ্রাহক রয়েছে।
গ্রান্ট ব্র্যাডবার্ন
গ্রান্ট এরিক ব্রাডবার্ন (Grant Bradburn; জন্ম: ২৬ মে, ১৯৬৬) হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেট খেলেছেন। ডানহাতি ব্যাটসম্যান ও ডানহাতি অফ ব্রেক বোলিং করে দলে ভূমিকা রেখেছেন। দীর্ঘদেহী গ্রান্ট ব্রাডবার্ন নিচেরসারির ব্যাটসম্যান ছিলেন।
ঘরোয়া প্রথম-শ্রেণীর নিউজিল্যান্ডী ক্রিকেটে নর্দার্ন ডিস্ট্রিক্টসের প্রতিনিধিত্ব করেন। ২০১৪ সালে তিনি স্কটল্যান্ড ক্রিকেট দলের প্রধান কোচের দায়িত্ব পালন করছেন। এরপর পাকিস্তান দলের ফিল্ডিং কোচের দায়িত্বে রয়েছেন।
খেলোয়াড়ী জীবন
১৯৯২-৯৩ মৌসুমে শ্রীলঙ্কা দলের বিপক্ষে সিরিজ খেলার পর দল থেকে বাদ পড়েন। কিন্তু ২০০০-০১ মৌসুমে ৩৫ বছর বয়সে পুনরায় দলে ডাক পান। সমগ্র খেলোয়াড়ী জীবনে তিনি সাতটি টেস্ট ও ১১টি একদিনের আন্তর্জাতিকে অংশ নিয়েছেন।
কোচিং
খেলোয়াড়ী জীবন থেকে অবসর নেয়ার পর নর্দার্ন ডিস্ট্রিক্টসের এ-দলকে কোচিং করান। ২০০৮ সালে অ্যান্ডি মোলস নিউজিল্যান্ডের কোচ মনোনীত হলে তাকে অনুসরণ করে নর্দার্ন ডিস্ট্রিক্টসের কোচের দায়িত্বে থেকে বাকী মৌসুম শেষ করেন।. এছাড়াও, তিনি নিউজিল্যান্ড এ-দল ও অনূর্ধ্ব-১৯ ক্রিকেট দলের কোচ ছিলেন। ২০১৫ সালের ক্রিকেট বিশ্বকাপে স্কটল্যান্ড দলকে পরিচালনার উদ্দেশ্যে এপ্রিল, ২০১৪ সালে তাকে স্কটল্যান্ডের নতুন প্রধান কোচের দায়িত্ব দেয়া হয়।
এরপর ২০১৮ সালের এশিয়া কাপকে সামনে রেখে তিন বছরের জন্যে পাকিস্তানের নতুন ফিল্ডিং কোচের দায়িত্ব পান।
ব্যক্তিগত জীবন
গ্রান্ট ব্র্যাডবার্নের পিতা ওয়েন ব্র্যাডবার্ন নিউজিল্যান্ডের ঘরোয়া ক্রিকেটে নর্দার্ন ডিস্ট্রিক্টস ও জাতীয় দলের পক্ষে দুইটি টেস্টে অংশ নিয়েছিলেন। পারিবারিকভাবে পরিচালিত একটি খেলাধূলার সরঞ্জাম বিক্রয় প্রতিষ্ঠানের দায়িত্বে রয়েছেন।
কার্টুন নেটওয়ার্ক (ইতালি)
কার্টুন নেটওয়ার্ক যুক্তরাষ্ট্রভিত্তিক একই নামের চ্যানেলের ইতালীয় সংস্করণ, যা স্কাই ইতালিয়া এবং ইউপিসি সুইজারল্যান্ড প্ল্যাটফর্মে উপলব্ধ। এটি এর আন্তর্জাতিক বিভাগের অধীনে ওয়ার্নার ব্রস. ডিসকভারি দ্বারা মালিকানাধীন, এবং বেশিরভাগ অ্যানিমেটেড অনুষ্ঠান প্রচারিত করে। চ্যানেলটি মূলে ১৯৯৩ সালের সেপ্টেম্বরে বড় প্যান-ইউরোপীয় ফিডের অংশ হিসেবে উদ্বোধন হয়েছিল।
ইতিহাস
১৯৯৬ সালের ৩১ জুলাইতে কার্টুন নেটওয়ার্কের ইতালীয় ফিড স্যাটেলাইট পে টেলিভিশন প্ল্যাটফর্ম তেলে+ দিজিতালেয়ে সম্প্রচার শুরু করে, এবং পরে এটি স্ট্রিম টিভির কেবল ও স্যাটেলাইট প্ল্যাটফর্মে উপলব্ধ হয়।
২০০৩ সালের ৩১ জুলাইতে দুটি আগের পে টিভি প্রোভাইডারদের একত্রীকরণের কারণে কার্টুন নেটওয়ার্ক ইতালি শুধু স্কাই ইতালিয়াতে উপলব্ধ হয়ে গেলো। সেই দিনে এর +১ টাইমশিফ্ট ফিড সম্প্রচার শুরু করে।
২০০৬ সালের ১৩ সেপ্টেম্বরে চ্যানেলটি নতুন লোগো পাওয়ার সাথে "ওয়েভ" যুগে রূপান্তর হয়। ২০০৮ সালের ৮ ডিসেম্বরে চ্যানেলটি মিডিয়াসেট প্রিমিয়ামে উপলব্ধ হয়।
২০১০ সালের ২৯ নভেম্বরে চ্যানেলটি আবার রূপান্তর হয় "চেক ইট." যুগে, সাথে একটি নতুন স্লোগান, "চে নে"। ২০১৬ সালের ২৮ নভেম্বরে চ্যানেলটির এইচডি সংস্করণের উদ্বোধন হয় শুধু স্কাই ইতালিয়ায়। ২০১৮ সালের ১ জুনে এটি মিডিয়াসেট প্রিমিয়ামে সম্প্রচার বন্ধ করে।
২০২০ সালের ১ মেতে চ্যানেলটি নাওতে উপলব্ধ হয়, এর বন্ধের পর ডিজনি চ্যানেলকে প্রতিস্থাপন করে। ২০২০ সালের ১৫ ডিসেম্বরে কার্টুন নেটওয়ার্কের এসডি ফিডটি বন্ধ করে দেওয়া হয়, সুতরাং এটি শুধু এইচডিতে উপলব্ধ। যাইহোক এর টাইমশিফ্ট চ্যানেলটি এখনো এসডিতে উপলব্ধ।
কার্টুন নেটওয়ার্ক +১
২০০৩ সালের ৩১ জুলাইতে উদ্বোধন কার্টুন নেটওয়ার্ক +১ হচ্ছে কার্টুন নেটওয়ার্কের ১ ঘণ্টার টাইমশিফ্ট চ্যানেল, যা সাময়িক বিশেষ অনুষ্ঠান প্রচারিত করার চ্যানেল হিসেবেও ব্যবহার করা হয়।
২০১৭ সালের ৪ থেকে ১২ ফেব্রুয়ারির পর্যন্ত কার্টুন নেটওয়ার্ক +১, যুক্তরাজ্য সংস্করণের সাথে, শুধু লেগো ধারাবাহিক এবং চলচ্চিত্র প্রচারিত করেছে। অনুষ্ঠানসূচীটি ২০১৮ সালের ২৭ অক্টোবর থেকে ৪ নভেম্বর পর্যন্ত এবং ২০১৯ সালের ১৮ থেকে ২৭ অক্টোবর পর্যন্ত পুনঃপ্রচার হয়।
২০২১ সালের ৪ থেকে ১৪ মার্চ পর্যন্ত চ্যানেলটি শুধু উই বেয়ার বেয়ারস ধারাবাহিক এবং চলচ্চিত্র প্রচারিত করেছে।
অসম কার্বি আংলং আদা
আসাম কাৰ্বি আংলং আদা (আসাম কাৰ্বি আংলং আদা) হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে Zingiber officinale Rosc। আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার, আইজল নামের আরও এক প্ৰকারের আদা ও কাৰ্বি আংলঙের কৃষকেরা চাষ করে।
ভৌগোলিক অবস্থান
কাৰ্বি আংলং হচ্ছে আসামের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়।  এবং  ভৌগোলিক স্থানাংকের মধ্যে কাৰ্বি আংলং আদার উৎপাদন হয়।
প্ৰকারভেদ
আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার।
ভৌগোলিক স্বীকৃতি
২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে আসাম কাৰ্বি আংলং আদা ভৌগোলিক স্বীকৃতি লাভ করে।
ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে আসামের তেজপুর লিচু (আসাম), খাছী মেণ্ডারিণ (মেঘালয়), লারজ কারডামম (সিকিম), চরাই চকুয়া জলকীয়া (মিজোরাম), কচাই নেমু (মণিপুর), কুইন মাটিকঠাল (ত্রিপুরা), অরুণাচল কমলা (অরুণাচল প্রদেশ) এবং নাগাল্যান্ড গাছ আলু (নাগাল্যান্ড)।
মালয়েশিয়ার জাতীয় মসজিদ
thumb|মসজিদটির বাইরের গঠন মালয়েশিয়া জাতীয় মসজিদ (মসজিদ নেগারা মালয়েশিয়া, مسجد نارارا مليسيا) মসজিদটি মালয়েশিয়ায় কুয়ালালামপুরে অবস্থিত। মসজিদটির ধারণ ক্ষমতা আছে ১৫,০০০ মানুষ এবং এটি ১৩ একর ভূমির উপর নির্মিত (৫৩,০০০ মি ২) এবং একটি সুন্দর বাগান আছে। মসজিদটির মূল কাঠামোটি পাবলিক ওয়ার্কস ডিপার্টমেন্টের তিনজন ব্যক্তি: ইউকে স্থপতি হাওয়ার্ড অ্যাশলি এবং মালয়েশীয়দের হিশাম আলবকরি ও বাহারুদ্দিন কাসিমের দ্বারা নির্মিত হয়েছিল। ১৯৬৫ সালে ভেয়েনিং রোড  ব্রাদার্স গসপেল হল এলাকায় মসজিদটি নির্মিত হয়। ১৯২২ সালে মসজিদটি মালয়েশিয়ার সরকার কর্তৃক অনুমোদিত হয়েছিল এবং সেখানে থেকে অদ্যাবধি প্রতিষ্ঠিত। মসজিদটি শক্তিশালী এবং আধুনিক পদ্ধতিতে স্টীলের পাত, লোহার রড ইত্যাদি বসিয়ে আরও মজবুত করে তৈরি করা হয়েছে, তারপর  মসজিদটি নতুন স্বেচ্ছাসেবী মালয়েশিয়াানদের আকাঙ্খার প্রতীক হয়ে উঠেছে।
মসজিদটির প্রধান বৈশিষ্ট্য গুলোর মধ্যে অন্যতম হল ৭৩ মিটার উচ্চ মিনার বা গম্বুজ এবং একটি ১৬ খন্ড তারকাখচিত কংক্রিটের সমন্বয়ে ছাদ রয়েছে। বিশেষভাবে বৈশিষ্ট্যযুক্ত প্রধান ছাদ যা একটি খোলা ছাতা এর স্মারক, মিনারের একটি মসৃন আবরণ, ছাতা বিশিষ্ট নকশা। প্রধান ছাদটির আবদ্ধ প্লেটগুলি মূল সমাবেশের জন্য প্রয়োজনীয় বৃহৎ স্প্যান্স অর্জনের একটি সৃজনশীল সমাধান। কম্পাউন্ড জুড়ে ছড়িয়ে পড়া পুল এবং ফোয়ারা প্রতিফলিত হয়।
ইতিহাস
১৯৫৭ সালের ৩১ আগস্ট মালয়ায় ব্রিটিশ সরকার স্বাধীনতা লাভ করে। নতুন সরকার ব্যবস্থার সাথে অর্থনৈতিক, সামাজিক ও স্থাপত্যের ক্ষেত্রে সক্রিয়ভাবে বাস্তবায়ন করা হয়। নতুন প্রগতিশীল সংস্কৃতি তুলে ধরা এবং গণতন্ত্র অর্জনের জন্য এই অনুষ্ঠানগুলি ছিল অন্যতম। অতএব, ১৯৫৭ সালের ৩০ জুলাই ফেডারেল এক্সিকিউটিভ কাউন্সিলের বৈঠকে দেশের স্বাধীনতার প্রতীক হিসেবে একটি জাতীয় মসজিদ নির্মাণের ধারণাটি বিনির্মাণ করা হয়। ১৯৫৮ সালের ৫ মার্চ অন্য একটি সভায়, মালয় ফেডারেশন-এর এগারো রাজ্যের মুখ্যমন্ত্রীর সভাপতিত্ব করেন, যেখানে প্রধানমন্ত্রীকে স্বীকৃতিস্বরূপ মসজিদের নাম তৌকু আবদুল রহমান পুতুল আল-হাজ করার একটি প্রস্তাব পেশ করা হয়।
মসজিদটির প্রধান সংস্কার হয় ১৯৮৭ সালে এবং  গোলাপি কংক্রিটের ছাদটি এখন সবুজ ও নীল টাইলস পরিবর্তিত। মসজিদ নেগারা এতটা চাকচিক্য এবং মসৃণ যা কুয়ালালামপুর নীল আকাশকে হার মানায়। জালান সুলতান হিশামুদ্দিনের পাশে রেল স্টেশন এর এতটাই কাছে মসজিদটি নির্মিত যেখান থেকে পায়ে হেটে মসজিদের অভ্যন্তরে যাওয়া যায়। মসজিদটির অনন্য আধুনিকতার মধ্যে অন্যতম হচ্ছে নকশা এবং ইসলামী শিল্পকলার একটি সমকালীন নিদর্শন।
মসজিদ নেগ্রারা ২৭ আগস্ট ২০১৫ তারিখে, তার সুবর্ণ জয়ন্তী (৫০ তম বার্ষিকী) উদ্‌যাপন করে।
কালজানি নদী
কালজানি নদী (কালজানী) তোরশা নদীর একটি উপনদী যা হিমালয়ের পাদদেশে ভুটানে উৎপন্ন হয়ে (26′50 ' 24′N 89′26 ' 28′E) ভুটান ও ভারতের মধ্য দিয়ে উত্তর থেকে দক্ষিণে প্রবাহিত হয়ে তোরশা নদীর সাথে মিলিত হয়েছে (26ʼ16 ' 25′N 89ʼ35 ' 01′E)। যা আবার ব্রহ্মপুত্র নদীর সাথে মিলিত হয়ে পদ্মা নদীতে পড়েছে এবং সবশেষে বঙ্গোপসাগরের সাথে মিলিত হয়েছে। কালজানি নদী এবং এর উপনদীগুলি ডুয়ার্সের প্রধান আকর্ষণ । কালজানির প্রধান উপনদীগুলি হল ডিমা নোনাই প্রভৃতি । এই নদীর বেশিরভাগ অংশ ভারতের পশ্চিমবঙ্গ রাজ্যের মধ্য দিয়ে প্রবাহিত । ১৯৯৩ সালে আলিপুরদুয়ার, হ্যামিলটানগঞ্জ এর মতো শহরগুলি নদীকে শহরে প্রবেশ করতে দেওয়ার সময় বাঁধের রক্ষণাবেক্ষণ প্রাচীর ফুটো হয়ে যায় এবং শত শত মানুষ ও প্রাণী মারা যায়।
পরিধি শর্মা
পরিধি শর্মা হচ্ছেন একজন ভারতীয় টেলিভিশন অভিনেত্রী। তিনি ২০১০ সালে স্টার প্লাসে সম্প্রচারিত ভারতীয় ধারাবাহিক তেরে মেরে স্বপ্নে-এ অভিনয়ের মাধ্যমে অভিনয় জগতে প্রবেশ করেন। ২০১৩ সালে জি টিভিতে সম্প্রচারিত জোধা আকবরে জোধাবাই চরিত্রে অভিনয়ের মাধ্যমে অধিক জনপ্রিয়তা অর্জন করেন।
বাল-গণপতি
বাল-গণপতি (बाल-गणपति,, অর্থাৎ "শিশু গণেশ") হলেন হিন্দু প্রজ্ঞা ও সৌভাগ্য দেবতা গণেশের (গণপতি) একটি বিশেষ রূপ। বাল-গণপতি হলেন গণেশের শৈশবাবস্থার রূপ।
অল্প কয়েকটি প্রতিকৃতিতে দেখা যায়, শিশু গণেশকে তার পিতা শিব ও মাতা পার্বতী আদর করছেন। কোনো কোনো বর্ণনায় বাল-গণপতিকে পার্বতীর কোলে বা কাঁধে ধৃত অবস্থাতেও দেখা যায়।
বাল-গণপতির একক মূর্তিতে তাকে উপবিষ্ট অবস্থায় বা হামাগুড়ি দিতে দেখা যায়। দক্ষিণ ভারত থেকে প্রাপ্ত একটি ব্রোঞ্জ মূর্তিতে তাকে এমনই উবু হয়ে হামাগুড়ি দিতে দেখা যায়। তিনি চতুর্ভূজ। দু’টি হাতে তিনি দু’টি মিষ্টান্ন ধরে রয়েছেন এবং শুঁড়ে করে তাঁর প্রিয় মিষ্টান্ন মোদক নিয়ে খেতে উদ্যত হয়েছেন।
শ্রীতত্ত্বনিধি গ্রন্থে উল্লিখিত গণেশের ৩২টি রূপের প্রথমটি হলেন বাল-গণপতি। গণেশের অন্যান্য রূপের মতো তিনিও গজানন। শুধু এই রূপে তাঁর শৈশবাবস্থা কল্পিত হয়েছে। কোনো কোনো গ্রন্থে তাঁকে শিশু রূপে বর্ণনা না করে শুধুমাত্র তাঁর শিশুসুলভ মুখভঙ্গিমাটি বর্ণনা করা হয়েছে। তাঁর গলায় সদ্য প্রস্ফুটিত পুষ্পের একটি মালা দোদুল্যমান। তাঁর চার হাতে রয়েছে আম, আম্রশাখা, ইক্ষুদণ্ড ও একটি মিষ্টান্ন। অন্য একটি বর্ণনা অনুসারে, তাঁর চার হাতে থাকে আম, কলা, কাঁঠাল ও ইক্ষুদণ্ড। এই বস্তুগুলি পৃথিবীর "অতিপ্রাচুর্য ও উর্বরতা"র প্রতীক। কোনো কোনো বর্ণনায় আবার কাঁঠালের পরিবর্তে পুষ্পস্তবকের উল্লেখ পাওয়া যায়। তাঁর শুঁড়ে থাকে একটি মোদক অথবা কয়েতবেল। তাঁর গাত্রবর্ণ "বালসূর্য" বা নবোদিত সূর্যের মতো লাল। অন্য বর্ণনা অনুসারে, তার গায়ের রং স্বর্ণাভ।
গণেশের এই শিশুমূর্তিটি ভবিষ্যৎ সমৃদ্ধির সুযোগের প্রতীক। শাস্ত্রে বলা হয়েছে, সদাচার শিক্ষার জন্য শিশুদের উচিত গণেশের এই রূপটি পূজা করা। আরও বলা হয়েছে যে, বাল-গণপতি তার ভক্তদের এক শিশুর আনন্দ ও সুস্বাস্থ্য প্রদান করেন। দক্ষিণ ভারতে দ্বিভূজ বালকরূপী গণেশের কয়েকটি মন্দির আছে। এই মন্দিরগুলিতে তাকে পিল্লাইয়ার ("ছোটো শিশু") নামে পূজা করা হয়।
হরেন দাস
হরেন্দ্র নারায়ণ দাস (১ ফেব্রুয়ারি ১৯২১ - ৩১ জানুয়ারী ১৯৯৩) বা হরেন দাস একজন স্বনামধন্য ভারতীয় শিল্পী ছিলেন যিনি প্রধানত ছাপাইছবি মাধ্যমে কাজ করতেন। উনি মূলত খোদাই, লিনোকাট, এচিং এবং লিথোগ্রাফ করতেন, যদিও উডকাট ও কাঠ খোদাইয়ের কারিগরী দক্ষতার জন্য উনি অধিক বিখ্যাত ছিলেন।
শ্রীপুর ইউনিয়ন, মেহেন্দিগঞ্জ
শ্রীপুর বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
প্রশাসনিক কাঠামো
শ্রীপুর ইউনিয়ন মেহেন্দিগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।।।।।
জনসংখ্যার উপাত্ত
মোট জনসংখ্যা ২২ হাজার ৪৭৮ জন। নারী ১১৭১৯জন, পুরুষ ১০৭৫৯ জন।
আঙ্গিরা পাসির মৃত্যু
thumb|আঙ্গিরা পাসি
২০২০ সালের ২৩ মে নেপালের দেবদাহার একটি গাছে ১৩ বছর বয়সী মেয়ে আঙ্গিরা পাসির মৃতদেহ ঝুলন্ত অবস্থায় পাওয়া যায়। তার আগের দিন ২৫ বছর বয়সী বীরেন্দ্র ভর তাকে ধর্ষণ করে বলে জানা গেছে। এরপর স্থানীয় বাসিন্দা ও ওয়ার্ড সদস্য অমর বাহাদুর চৌধুরী আলোচনা করে সিদ্ধান্ত নেন যে পাসির ভাড়ের সাথে বিয়ে হবে। তার মৃত্যুর পর পুলিশ প্রথমে মামলাটি দায়ের করতে অস্বীকার করে; জনগণের ক্ষোভের পরে পুলিশ কেবল এটি নিবন্ধন করেছে।
ঘটনাটি
জানা গিয়েছে, ২০২০ সালের ২২ মে ১৩ বছরের দলিত কিশোরী আঙ্গিরা পাসিকে ধর্ষণ করে ২৫ বছরের বীরেন্দ্র ভর। পাসির মা ঘটনাটি জানতে পারেন, এবং স্থানীয় বাসিন্দা এবং ওয়ার্ড সদস্য অমর বাহাদুর চৌধুরী একটি আলোচনা করেন যাতে সিদ্ধান্ত নেওয়া হয় যে পাসির ভরকে বিয়ে করার কথা ছিল।  চৌধুরী পরে বলেন যে তিনি স্থানীয় বাসিন্দাদের বলেছিলেন যে এই বিয়ে অবৈধ হবে, অন্যদিকে সম্প্রদায়ের সদস্যরা গণমাধ্যমকে বলেন যে দুজনের বিয়ে করা উচিত এটা তার ধারণা। ভরের মা পাসিকে তার বাড়িতে প্রবেশ করতে দিতে অস্বীকার করেছিলেন এবং তাকে মারধর করেছিলেন বলে জানা যায়।  ২০২০ সালের ২৩ শে মে, ভর পাসিকে একটি স্রোতে নিয়ে যান, যেখানে রূপন্দেহি জেলার দেবদাহার একটি গাছে তার মৃতদেহ ঝুলন্ত অবস্থায় পাওয়া যায়, যেখানে "তার পা থেকে তার জুতো, তার কাপড় ছিঁড়ে যাওয়া, তার চুল বিশৃঙ্খল" পাওয়া যায়।
স্থানীয় বাসিন্দারা মনে করেন যে পাসিকে বীরেন্দ্র ভরের পরিবার হত্যা করেছিল। একজন বাসিন্দা উল্লেখ করেছেন যে গাছটি তার পক্ষে আরোহণ এবং ফাঁসি দেওয়ার পক্ষে খুব লম্বা ছিল, এবং "পরিস্থিতিগত প্রমাণগুলি অন্যান্য জঘন্য খেলার প্রস্তাব দেয়"। সাংবাদিক বিনোদ পারিয়ারের মতে, ভর-এর পরিবার মামলাটি দমন করতে এবং পুলিশ বা মানবাধিকার সংগঠনগুলির জড়িত থাকা রোধ করতে নেপালি টাকা দেওয়ার প্রস্তাব দেয়। পাসির পরিবার দাবি করেছে যে ভরের পরিবার "তাকে মেরে ফেলে এবং মেয়েটির আত্মহত্যাকে ফাঁসিয়ে দেয়"।
কেন্দুয়া সরকারি কলেজ
কেন্দুয়া সরকারি কলেজ বাংলাদেশের ময়মনসিংহ বিভাগের নেত্রকোনা জেলার কেন্দুয়া উপজেলায় অবস্থিত কলেজ। মুক্তিযুদ্ধের প্রাক্কালে ১৯৭০ সালে কলেজটি প্রতিষ্ঠিত হয়। এর জাতীয়করণ হয় ২০১৮ সালে । উচ্চমাধ্যমিকে মানবিক, ব্যবসা, বিজ্ঞান ও বিএম শাখার পাশাপাশি বর্তমানে এতে ছয়টি বিভাগে অনার্স চালু রয়েছে।
জেফরি ডাহমার
জেফরি লিওনেল ডাহমার (২১ মে, ১৯৬০– ২৮ নভেম্বর, ১৯৯৪), মিলওয়াকি ক্যানিবাল বা মিলওয়াকি মনস্টার নামেও পরিচিত, একজন আমেরিকান ধারাবাহিক খুনি এবং যৌন নিপীড়ক যিনি ১৯৭৮ থেকে ১৯৯১ সালের মধ্যে ১৭ জন পুরুষকে হত্যা ও তাদের লাশকে টুকরো টুকরো করেছিলেন তার পরবর্তী অনেক হত্যাকাণ্ডের সাথে নেক্রোফিলিয়া (যৌন আকর্ষণ বা মৃতদেহের সাথে সম্পর্কিত কাজ ),  নরমাংস ভক্ষণ এবং শরীরের অঙ্গ-প্রত্যঙ্গকে স্থায়ী সংরক্ষণের (সাধারণত সমস্ত অংশ বা কঙ্কালের অংশবিশেষ) সম্পর্ক রয়েছে ।
তিনি বর্ডারলাইন পার্সোনালিটি ডিসঅর্ডার, সিজোটাইপ্যাল পার্সোনালিটি ডিসঅর্ডার এবং একটি সাইকোটিক ডিসঅর্ডারে আক্রান্ত থাকলেও, আইনগতভাবে বিচারে তিনি বুদ্ধিমান বলে প্রমাণিত হন। তিনি উইসকনসিনে যে ষোলোটি নরহত্যা করেছিলেন তার মধ্যে পনেরটির জন্য দোষী সাব্যস্ত হন এবং ১৯৯২ সালের ১৭ ফেব্রুয়ারি তাকে  পনেরো মেয়াদে যাবজ্জীবন কারাদণ্ডে দণ্ডিত করা হয়। ১৯৭৮ সালে ওহিওতে সংঘটিত একটি অতিরিক্ত হত্যাকাণ্ডের জন্য ডাহমারকে ষোড়শ মেয়াদের যাবজ্জীবন কারাদণ্ডে দণ্ডিত করা হয়েছিল।
১৯৯৪ সালের ২৮ নভেম্বর উইসকনসিনের পোর্টেজে কলম্বিয়া কারেকশনাল ইনস্টিটিউশনের একজন সহ-বন্দী ক্রিস্টোফার স্কারভার, ডাহমারকে পিটিয়ে হত্যা করে ।
দ্য সিডব্লিউ
সিডব্লিউ টেলিভিশন নেটওয়ার্ক (সাধারণত কেবলমাত্র দ্য সিডব্লিউ হিসাবে পরিচিত) একটি মার্কিন ইংরেজি-ভাষার উন্মুক্ত টেলিভিশন নেটওয়ার্ক যা সিডাব্লিউ নেটওয়ার্ক, এলএলসি দ্বারা পরিচালিত, যা প্যারামাউন্ট গ্লোবালের সিবিএস এন্টারটেইনমেন্ট গ্রুপ ও ওয়ার্নার ব্রস. ডিসকভারির স্টুডিও এবং নেটওয়ার্ক বিভাগের মধ্যে একটি সীমিত দায়বদ্ধ যৌথ উদ্যোগ; ওয়ার্নার ব্রস. ডিসকভারি আবার দ্য ডব্লিউবি-র প্রাক্তন সংখ্যাগরিষ্ঠ মালিক ওয়ার্নার ব্রসের পিতৃ সংস্থা। এই টিভি নেটওয়ার্কের নাম মালিক কোম্পানি (সিবিএস এবং ওয়ার্নার ব্রস. ডিসকভারি) নামের প্রথম অক্ষর থেকে প্রাপ্ত একটি সংক্ষেপণ।
লম্বক ও কারাঙ্গাসেমে ওলন্দাজ হস্তক্ষেপ
১৮৯৪ সালে লম্বক ও কারাঙ্গাসেমে ওলন্দাজ হস্তক্ষেপ হতে দেখা যায়। এটি ছিল বিংশ শতাব্দীর শুরুর দিকে ওলন্দাজদের বালি এবং তার আশেপাশের অঞ্চলে অভিযান চালানোর অংশ, যার ফলে বালি দ্বীপের কিয়দংশ ও‌ লম্বক দ্বীপে ওলন্দাজ ঔপনিবেশিক মজবুত হয়।
প্রাথমিক জোট
ষোড়শ শতাব্দীতে ইসলামকে স্বধর্ম হিসাবে গ্রহণকারী জাতি সাসাক অধ্যুষিত ছিল লম্বক দ্বীপ। লম্বক দ্বীপের পশ্চিম অংশে কারাঙ্গসেম রাজত্বের অধীনে কিছু বালীয় গোষ্ঠীর শাসক শাসন করতেন এবং তাদের মধ্যে মাতারাম গোষ্ঠী বাকি বালীয় গোষ্ঠীগুলি ও বিশেষ করে সিংহসারদের সাথে বিরোধে টিকে থেকে ১৮৩৯ সাল থেকে দ্বীপের সমগ্রতা দখল করতে সফল হয়েছিল।  এরপর থেকে লম্বকে একটি সমৃদ্ধ বালীয় রাজসংস্কৃতি গড়ে ওঠে।
জিপি কিং-এর সূত্র ধরে ইংরেজদেরর সাথে এই সমস্ত দ্বীপ এলাকার যোগাযোগ প্রশস্ত হয়, বৈদেশিক বাণিজ্যের স্বার্থ বিকশিত হতে থাকে। এই সময়ে ১৮৪৩ সালে ওলন্দাজরা মাতরমের শাসকগোষ্ঠীর সাথে একটি চুক্তি স্বাক্ষর করে ইংরেজদের প্রভাব বন্ধ করতে সক্ষম হয়। ১৮৪৯ সালে‌ বালিতে ওলন্দাজ হস্তক্ষেপের সময়েও মাতারাম ওলন্দাজদের জোটসঙ্গী ছিলেন এবং কারাঙ্গাসেমের উপর কর্তৃত্বের স্থাপন করে পুরস্কৃত হয়েছিলেন।
সাসাক বিদ্রোহ
১৮৯১ সালে পূর্ব লম্বকের মুসলিম সাসাক গোষ্ঠী যখন লম্বক থাকা কারাঙ্গসেমের বালীয় হিন্দু শাসক আনাক আগুং গদে নাগুরাহের বিরুদ্ধে বিদ্রোহ করে তখন থেকে সমস্যা শুরু হয়। এর পূর্বে ১৮৫৫ ও ১৮৭১ সালের মাতারাম শাসক দ্বারা সংঘটিত বিদ্রোহ ইতিমধ্যেই প্রত্যাহার করা হয়েছিল, যখন তিনি বালির সর্বোচ্চ শাসক হওয়ার প্রয়াসে বালির ক্লুংকুং রাজ্যে আক্রমণ করার জন্য সাসাকদের কাছ থেকে হাজার হাজার সৈন্যের অনুরোধ করেছিলেন।
১৮৯১ সালের ২৫ শে আগস্ট শাসকের পুত্র আনাক আগুং কেতুত কারাঙ্গসেমকে ৮,০০০ সৈন্য নিয়ে সেলাপারাং-এর লম্বক রাজ্যের প্রায়ারএর বিদ্রোহীদের দমন করতে পাঠানো হয়। ৮ সেপ্টেম্বর, শাসকের অপর পুত্র আনাক আগুং মাদে কারাঙ্গাসেমের নেতৃত্বাধীন আরও ৩,০০০ সৈন্য পাঠানো হয়। রাজকীয় বাহিনী সমস্যায় পড়ে থাকতে পা, এই আশঙ্কা করে শাসক গোষ্ঠী কারাঙ্গাসেমের নামমাত্র জমিদার শাসক আনাক আগুং গাদে জেলন্তিকের সাহায্য চেয়ে বিদ্রোহ দমন করার জন্য ১,২০০ অভিজাত সৈন্য পাঠানোর আদেশ করে। ১৮৯১ থেকে ১৮৯৪ সাল পর্যন্ত এই দমনপীড়ন চলে, এবং মাতারাম সেনাবাহিনী তাদের সবচেয়ে উন্নত দুটি আধুনিক যুদ্ধজাহাজ "শ্রী মাতারাম" এবং "শ্রী চক্র" সহ সমস্ত বিদ্রোহী গ্রামগুলি দখল করতে এবং শেষ সাসাক প্রতিরোধকে ঘিরে ফেলতে সক্ষম হন।